แนะสอย! 2 หุ้นเด็ดกลุ่มรับเหมาก่อสร้างชี้ Thailand Future Fund ใกล้ IPO หนุน
แนะสอย! 2 หุ้นเด็ดกลุ่มรับเหมาก่อสร้าง ชี้ Thailand Future Fund ใกล้ IPO หนุน
18 ม.ค. 2560

บล.ดีบีเอส วิคเคอร์ส (ประเทศไทย) ระบุในบทวิเคราะห์วันนี้ (18 ม.ค.59) คาด Thailand Future Fund ใกล้ IPO แล้วในเดือน เม.ย.60 ขณะนี้อยู่ในช่วงการประชุมขั้นสุดท้ายภายในสัปดาห์นี้ โดยมี 2 โครงการที่จะเข้าร่วมการขายเข้าไปด้วยมูลค่าประมาณ 30-40 พันล้านบาท จากทั้งหมดที่เป็นทางเลือกคือ ทางด่วน ปุณวิถี ฉลองรัฐ หรือ กาญจนาภิเษก เงินกองทุนจะมาจาก กระทรวงการคลัง 1 พันล้านบาท กองทุนวายุภักดิ์ 9 พันล้านบาท และส่วนที่เหลือมาจากการระดมทุนผ่านจากภาคประชาชนด้วย ประมาณ เม.ย.-พ.ค.60 อัตราผลตอบแทนประมาณ 5-6%
โครงการที่จะใช้เงินกองทุนนี้คือ การก่อสร้างทางด่วนใหม่ พระราม 3-ดาวคะนอง คาดว่าจะมีการประมูลได้ประมาณ ไตรมาส 4/60 คาดว่าผู้รับเหมาที่มีโอกาสสูงจะได้โครงการนี้คือ CK เพราะ มีประสบการณ์สูงในการก่อสร้างทางด่วนมาอย่างยาวนาน และประการสำคัญคือ BMCL มีโอกาสสูงที่จะได้ชนะการบริหารสัมปทานทางด่วน และที่ผ่านมา CK ก็จะได้งานก่อสร้างตามมา คาดว่าโครงการนี้จะไม่ล่าช้า เพราะแหล่งที่มาของเงินทุนมีความชัดเจน
แนะนำ ถ่วงน้ำหนักมาก ยังคงคำแนะนำ ซื้อ สำหรับ CK ราคาพื้นฐาน 40.00 บาท และ STEC ราคาพื้นฐาน 31.00 บาท ปี 60 ยังเป็นปีที่น่าสนใจสำหรับหลักทรัพย์กลุ่มผู้รับเหมาก่อสร้าง ถือว่าเป็นปีทองที่จะมีงานภาครัฐ โดยเฉพาะงานสาธารณูปโภคขนาดใหญ่ออกมาเป็นจำนวนมาก ขณะที่ไทยมีผู้รับเหมาขนาดใหญ่เพียงไม่กี่ราย เมื่อมีความคืบหน้าการประมูล ก็จะเป็นแรงกระตุ้นราคาหุ้นได้เป็นอย่างดี เพราะผู้รับเหมามีโอกาสได้งานใหม่เพิ่มขึ้น และเป็นการปูทางไปสู่กำไรในอนาคต